pythainlp/thai-wiki-dataset-v3 huggingface dataset:
อัรบีล

อัรบีล (أربيل|Arbīl; ܐܲܪܒܹܝܠ|Arbel) หรือ เฮวเลร์ (هەولێر Hewlêr) เป็นเมืองหลักและเมืองที่มีประชากรมากที่สุดในภูมิภาคเคอร์ดิสถานของประเทศอิรัก ตั้งอยู่ในเขตผู้ว่าการอัรบีล โดยประมาณการว่ามีประชากรราว 1,600,000 คน
การตั้งถิ่นฐานของมนุษย์ในอัรบีลนั้นสันนิษฐานว่าเริ่มขึ้นตั้งแต่ 5 สหัสวรรษก่อนคริสต์ศักราช ที่ใจกลางเมืองมีป้อมปราการอัรบีลโบราณและหออะษานมุเซาะฟะรียะฮ์ หลักฐานทางประวัติศาสตร์แรกสุดของภูมิภาคนี้สืบไปได้ถึงสมัยราชวงศ์ที่ 3 แห่งอูร์ แห่งซูเมอร์ เมื่อกษัตริย์ Shulgi ตรัสถึงนคร Urbilum ภายหลังฝ่ายอัสซีเรียพิชิตเมืองนี้
ในสหัสวรรษที่ 3 ก่อนคริสต์ศักราช อัรบีลมีอำนาจอิสระในพื้นที่ของตน โดยเมืองนี้ถูกพิชิตในสมัยของชาวกูที และตกไปเป็นของอัสซีเรียในช่วงปลายสหัสวรรษที่ 2 ก่อนคริสต์ศักราช หลังจากนั้น เมืองนี้จึงอยู่ภายใต้มณฑลทางภูมิรัฐศาสตร์ของอัสซีเรียของหลายจักรวรรดิ เช่น จักรวรรดิมีเดีย, จักรวรรดิอะคีเมนิด (อัสซีเรียของอะคีเมนิด), จักรวรรดิมาเกโดนีอา, จักรวรรดิซิลูซิด, จักรวรรดิอาร์มีเนีย, จักรวรรดิพาร์เทีย, อัสซีเรียของโรมัน และจักรวรรดิซาเซเนียน และยังเป็นเมืองหลวงของรัฐบรรณาการAdiabeneในช่วงกลางศตวรรษที่ 2 ก่อนคริสต์ศักราชถึงต้นคริสต์ศตวรรษที่ 2 ในสมัยโบราณ เทพารักษ์ประจำเมืองนี้คืออิชทาร์แห่งอาร์เบลา
หลังการพิชิตจักรวรรดิเปอร์เซียโดยมุสลิม ภูมิภาคนี้ไม่ได้เป็นภูมิภาคเดี่ยวอีกต่อไป และในสมัยกลาง นครนี้อยุ่ภายใต้การปกครองของจักรวรรดิเซลจุคและออตโตมัน
พิพิธภัณฑ์โบราณคดีของอัรบีลมีชุดสะสมสิ่งประดิษฐ์ก่อนอิสลามจำนวนมาก โดยเฉพาะศิลปะเมโสโปเตเมีย และเป็นศูนย์กลางสำหรับโครงการโบราณคดีในพื้นที่นี้ สภาการท่องเที่ยวอาหรับจัดให้นครนี้ได้รับสถานะเมืองหลวงการท่องเที่ยวอาหรับใน ค.ศ. 2014 ในเดือนกรกฎาคม ค.ศ. 2014 ป้อมปราการอัรบีลได้รับการบรรจุลงในแหล่งมรดกโลก
==ศัพทมูลวิทยา==
ชื่อโบราณของนครนี้ เป็นที่รู้จักกันในสมัยคลาสสิกว่า อาร์เบลา (Ἄρβηλα|Arbēla) ซึ่งสืบจากภาษาเปอร์เซียเก่าว่า Arbairā และมาจากภาษาอัสซีเรียโบราณว่า Arbailu
==ประชากร==
ประชากรส่วนใหญ่ในนครนี้เป็นชาวเคิร์ด และมีชนกลุ่มน้อยเป็นชาวเติร์กเมน อัสซีเรีย และอาหรับ
==ภูมิอากาศ==
อัรบีลมีสภาพภูมิอากาศแบบเมดิเตอร์เรเนียนที่มีฤดูร้อนที่ร้อน (การแบ่งเขตภูมิอากาศแบบเคิพเพิน Csa)
==อ้างอิง==
==ข้อมูล==
Grousset, René, The Empire of the Steppes, (Translated from the French by Naomi Walford), New Brunswick: Rutgers University Press (1970)
==แหล่งข้อมูลอื่น==
Hawler Governorate
Erbil  – Portal for international visitors
Livius.org: Arbela 
Erbil Information Guide
Hawler/Erbil visitor's guide
Erbil seen through camera lens
 
เมืองอัสซีเรียโบราณ
เมืองในประเทศอิรัก
กาลิลี

กาลิลี (הַגָּלִיל, HaGalil; الجليل|al-Jalīl) เป็นภูมิภาคที่ตั้งอยู่ในภาคเหนือของประเทศอิสราเอล เดิมหมายถึงส่วนที่เป็นภูเขาซึ่งแยกเป็นตอนบนและล่าง แต่ในปัจจุบันมักหมายถึงพื้นที่ที่อยู่ตอนเหนือของสันเขาช่วงเทือกเขาคาร์เมลจนถึงเทือกเขากิลบัว
ภูมิภาคในประวัติศาสตร์
ลิแวนต์
สวนผลไม้

สวนผลไม้ (orchard) หมายถึงบริเวณที่มีการปลูกต้นไม้หรือไม้พุ่มซึ่งมีจุดประสงค์ด้านเกษตรกรรมเกี่ยวกับการผลิตอาหาร โดยต้นไม้หรือไม้พุ่มที่นำมาปลูกอาจให้ผลเป็นผลไม้หรือถั่ว ซึ่งผลที่ได้ดังกล่าวมักนำไปขายในเชิงพาณิชย์ บางครั้งอาจเป็นสวนขนาดใหญ่ที่มีจุดประสงค์ทั้งในการผลิตและด้านสุนทรียศาสตร์ โดยมักพบในบริเวณที่มีสภาพเหมาะกับการเก็บเกี่ยวผลไม้
==อ้างอิง==
ต้นไม้
สาธารณรัฐสังคมนิยมมอนเตเนโกร

สาธารณรัฐสังคมนิยมมอนเตเนโกร(Socijalistička Republika Crna Gora / Социјалистичка Република Црна Гора) เป็นหนึ่งในหกสาธารณรัฐองค์ประกอบของสหพันธ์สาธารณรัฐสังคมนิยมยูโกสลาเวีย รัฐนี้เป็นบรรพบุรุษของประเทศมอนเตเนโกรในยุคปัจจุบัน
รัฐสิ้นสภาพในประเทศมอนเตเนโกร
ชาวแอราเมียน

ชาวแอราเมียน (Arameans) เป็นกลุ่มชนเผ่าที่พูดภาษาแอราเมอิกซึ่งเป็นภาษาในกลุ่มภาษาเซมิติกตะวันตกเฉียงเหนือ ซึ่งอพยพมาจากภูมิภาคที่เรียกว่า อาราม (ปัจจุบันเป็นส่วนหนึ่งของประเทศซีเรีย) ในช่วงปลายยุคสัมฤทธิ์ (ประมาณช่วงศตวรรษที่ 11-8 ก่อนคริสต์ศักราช)
ชาวแอราเมียนไม่เคยก่อตั้งรัฐที่เป็นรัฐรวม แต่มักก่อตั้งรัฐที่เป็นอาณาจักรอิสระในบริเวณตะวันออกใกล้ (ปัจจุบันคือประเทศซีเรีย ประเทศเลบานอน ประเทศจอร์แดน ประเทศอิสราเอล ดินแดนปาเลสไตน์ ตอนตะวันตกเฉียงเหนือของคาบสมุทรอาหรับ และภาคกลางตอนใต้ของประเทศตุรกี) โดยอิทธิพลทางการเมืองของชาวแอราเมียนมีอยู่ในหลายรัฐ เช่น อาราม-ดามัสกัส ฮะมาฮ์ แพลไมรา อะเลปโป ฯลฯ ซึ่งทั้งหมดเป็นส่วนหนึ่งของจักรวรรดิอัสซีเรียใหม่ในช่วงศตวรรษที่ 9 ก่อนคริสต์ศักราช
กลุ่มชนโบราณ
แคลเดีย

แคลเดีย (Chaldea) เป็นประเทศที่เคยมีอยู่ในช่วงประมาณศตวรรษที่ 10 หรือปลายศตวรรษที่ 9 จนถึงกลางศตวรรษที่ 6 ก่อนคริสต์ศักราช ก่อนที่ทั้งประเทศจะกลายเป็นส่วนหนึ่งของบาบิโลเนีย รวมทั้งประชากรทั้งหมดก็ถูกกลืนไปด้วย ตั้งอยู่ในตอนตะวันออกเฉียงใต้ของภูมิภาคเมโสโปเตเมีย โดยประชากรส่วนใหญ่พูดภาษาในกลุ่มภาษาเซมิติก
==อ้างอิง==
กลุ่มชนโบราณ
บาบิโลเนีย
ชาวกวนเช

ชาวกวนเช (Guanche) เป็นกลุ่มชนพื้นเมืองที่เคยอาศัยอยู่ในกลุ่มเกาะกานาเรียสในมหาสมุทรแอตแลนติก ซึ่งตั้งอยู่ห่างจากชายฝั่งแอฟริกาเหนือไปทางตะวันตกประมาณ 
สันนิษฐานกันว่าชาวกวนเชได้มาถึงกานาเรียสแล้วเมื่อประมาณสหัสวรรษที่ 1 ก่อนคริสต์ศักราช ชาวกวนเชเป็นชนพื้นเมืองเพียงกลุ่มเดียวที่เป็นที่ทราบกันว่าอาศัยอยู่ในกลุ่มเกาะมาคาโรนีเซียก่อนการเข้ามาของชาวยุโรป เนื่องจากไม่มีหลักฐานที่เป็นที่ยอมรับว่ามีผู้อาศัยบนกลุ่มเกาะอื่น ๆ ในมาคาโรนีเซีย (กาบูเวร์ดี มาเดรา และอะโซร์ส) หลังการพิชิตกานาเรียสของสเปนในช่วงต้นคริสต์ศตวรรษที่ 15 ผู้ตั้งถิ่นฐานชาวสเปนกำจัดชนพื้นเมืองไปหลายคน ในขณะที่อีกส่วนแต่งงานข้ามกลุ่มชาติพันธุ์
ใน ค.ศ. 2017 มีข้อมูลยืนยันว่าชาวกวนเชมีแหล่งกำเนิดมาจากแอฟริกาเหนือและมีลักษณะทางพันธุกรรมคล้ายกับกลุ่มชนเบอร์เบอร์ซึ่งอาศัยอยู่บริเวณตอนเหนือของทวีปแอฟริกามากที่สุด
==ศัพทมูลวิทยา==
ศัพท์พื้นเมือง guanachinet แปลตรงตัวได้ว่า "บุคคลจากเกาะเตเนริเฟ" (จาก Guan = บุคคล และ Achinet = เตเนริเฟ) ฆวน นุญเญซ เด ลา เปญญา รายงานว่า ศัพท์นี้ถูกกัสติยาดัดแปลงไปเป็น Guanches แม้คำว่า Guanche ในทางศัพทมูลวิทยาจะเป็นศัพท์โบราณที่หมายถึงเกาะเตเนริเฟเป็นการเจาะจง แต่ในปัจจุบันคำนี้ส่วนใหญ่ใช้เรียกชนพื้นเมืองทั้งกลุ่มเกาะกานาเรียสก่อนการมาถึงของสเปน
== อ้างอิง ==
== แหล่งข้อมูลอื่น ==
Canary Islands – Los Guanches ที่ Rare Plants
พิพิธภัณฑ์เตเนริเฟ ที่ Museos de Tenerife 
The Canaries – Who were the Guanches?, "Archaeology of the Guanches and the Galdar Painted cave"
กลุ่มชนโบราณ
ชาวโอลเมก

ชาวโอลเมก (Olmecs) เป็นกลุ่มชนที่มีอารยธรรมที่เก่าแก่ที่สุดในภูมิภาคเมโสอเมริกา ตั้งถิ่นฐานอยู่ในที่ราบลุ่มเขตร้อนในบริเวณตอนกลางของเม็กซิโก ซึ่งปัจจุบันคือรัฐเบรากรุซและรัฐตาบัสโก
กลุ่มชนโบราณ
อารยธรรม
มีโซอเมริกา

มีโซอเมริกา (Mesoamerica) เป็นภูมิภาคในประวัติศาสตร์และเขตวัฒนธรรมในทวีปอเมริกาเหนือ ซึ่งครอบคลุมตอนกลางของประเทศเม็กซิโกจนถึงตอนเหนือของประเทศคอสตาริกา
ในช่วงคริสต์ศตวรรษที่ 16 ภูมิภาคมีโซอเมริกาเคยมีโรคระบาดเกิดขึ้นซึ่งเป็นโรคที่มาจากทวีปยุโรป เช่น โรคฝีดาษ โรคหัด ซึ่งส่งผลให้ชนพื้นเมืองเสียชีวิตกว่าร้อยละ 90
==อ้างอิง==
เมโสอเมริกา
ภูมิภาคในประวัติศาสตร์
ภาษานาวัตล์

ภาษานาวัตล์ (nāhuatl) เป็นภาษาในกลุ่มภาษายูโต-อัสเตกัน มีผู้พูดประมาณ 1.7 ล้านคนในตอนกลางของประเทศเม็กซิโก โดยเริ่มมีการพูดตั้งแต่ประมาณคริสต์ศตวรรษที่ 7
มีหลายคำในภาษาอังกฤษที่มีต้นกำเนิดมาจากภาษานาวัตล์ เช่น "avocado", "chayote", "chili", "chocolate", "atlatl", "coyote", "peyote", "axolotl" และ "tomato"
==อ้างอิง==
==แหล่งข้อมูลอื่น==
Online Nahuatl Dictionary - Wired Humanities Projects, University of Oregon
ภาษารูปคำติดต่อ
นาวัตล์
ภาษารูปคำติดต่อ

ภาษารูปคำติดต่อ หรือ ภาษาคำติดต่อ (agglutinative language) เป็นภาษาประกอบรูปคำที่มีรูปแบบเป็นการนำคำมาต่อกัน โดยแต่ละคำอาจมีหน่วยคำที่แตกต่างกันเพื่อระบุความหมาย แต่ยังคงรูปเดิมไว้หลังจากที่นำหน่วยคำแต่ละหน่วยมาต่อรวมกันแล้ว ทำให้สามารถอนุมานความหมายของคำได้ดีกว่าในภาษาที่เป็นภาษาหลอมรวมหน่วยคำซึ่งสามารถเปลี่ยนรูปของหน่วยคำได้ทั้งการออกเสียงและการสะกด ทำให้คำสั้นลงและออกเสียงได้ง่ายขึ้น
ภาษารูปคำติดต่อจะมีประเภททางไวยากรณ์เพียงประเภทเดียวต่อหน่วยคำเติม ในขณะที่ภาษาหลอมรวมหน่วยคำจะมีหลายประเภท
== อ้างอิง ==
ภาษารูปคำติดต่อ
ชาวฟิลิสตีน

ชาวฟิลิสตีน (Philistines; פְּלִשְׁתִּים|Pəlīštīm; กรีกคอยนี (LXX): Φυλιστιείμ, อักษรโรมัน: Phulistieím) เป็นกลุ่มชนโบราณซึ่งตั้งถิ่นฐานอยู่บริเวณชายฝั่งตอนใต้ของคานาอันในช่วงศตวรรษที่ 12 จนถึง 604 ปีก่อนคริสต์ศักราชก่อนที่จะถูกเนรเทศไปยังเมโสโปเตเมียโดยพระเจ้าเนบูคัดเนสซาร์ที่ 2 แห่งจักรวรรดิบาบิโลเนียใหม่ หลังดินแดนนี้กลายเป็นส่วนหนึ่งของจักรวรรดินี้และจักรวรรดิเปอร์เซีย พวกเขาจึงสูญเสียเอกลักษณ์ทางชาติพันธุ์และหายไปจากบันทึกทางประวัติศาสตร์และโบราณคดีในปลายศตวรรษที่ 5 ก่อนคริสต์ศักราช ชนกลุ่มนี้มักมีข้อขัดแย้งกับวงศ์วานอิสราเอลในเรื่องคัมภีร์ไบเบิล แม้ว่าแหล่งข้อมูลหลักเกี่ยวกับชาวฟิลิสตีนนั้นพบได้ในคัมภีร์ฮีบรู มีการบันทึกถึงพวกเขาครั้งแรกในภาพพิมพ์ผิวนูนที่วิหารของฟาโรห์แรเมซีสที่ 3 ที่มะดีนะฮ์ฮาบู ซึ่งบันทึกชื่อพวกเขาเป็น  (ยอมรับเป็นคำร่วมเชื้อสายของภาษาฮีบรูว่า ); เทียบกับศัพท์ภาษาอัสซีเรียเป็น , , หรือ 
== หมายเหตุ ==
==อ้างอิง==
===ข้อมูล===
==แหล่งข้อมูลอื่น==
 
กลุ่มชนโบราณ
จำรัส จตุรภัทร

จำรัส จตุรภัทร เป็นนักการธนาคารชาวไทย เป็นอดีตรัฐมนตรีช่วยว่าการกระทรวงการคลังของไทย ในรัฐบาลพลเอกเกรียงศักดิ์ ชมะนันทน์ อดีตผู้บริหารคนสุดท้ายของธนาคารเกษตร อดีตกรรมการผู้จัดการใหญ่ธนาคารกรุงไทย และอดีตประธานสมาคมธนาคารไทย
== ประวัติ ==
จำรัส จตุรภัทร จบการศึกษาจากโรงเรียนอัสสัมชัญ
จำรัส จตุรภัทร เป็นนักการธนาคาร เคยผ่านทำงานธุรกิจหลายด้าน ก่อนที่จะเข้าไปเป็นกลุ่มผู้บุกเบิกก่อตั้งธนาคารแห่งประเทศไทยในยุคที่ยังใช้ชื่อว่า "สำนักงานธนาคารชาติ" เคยทำงานในฝ่ายการธนาคารและฝ่ายการธนาคารต่างประเทศ ต่อมาได้มาดำรงตำแหน่งผู้บริหารธนาคารเกษตร ซึ่งเป็นธนาคารรัฐวิสาหกิจ และเป็นผู้บริหารคนสุดท้ายก่อนจะควบรวมเข้ากับธนาคารมณฑล เป็นธนาคารกรุงไทย ในปี พ.ศ. 2509 และทำหน้าที่กรรมการผู้จัดการใหญ่ จนถึงวันที่ 1 มกราคม พ.ศ. 2518 และเป็นประธานสมาคมธนาคารไทย ระหว่างปี พ.ศ. 2512 - 2513
จำรัส ได้รับแต่งตั้งเป็นกรรมการธนาคารแห่งประเทศไทย ในปี พ.ศ. 2518
จำรัส จตุรภัทร ได้รับแต่งตั้งให้เป็นรัฐมนตรีช่วยว่าการกระทรวงการคลัง ในการปรับคณะรัฐมนตรีหลังการอภิปรายไม่ไว้วางใจ เมื่อวันที่ 11 กุมภาพันธ์ พ.ศ. 2523 ในรัฐบาลพลเอกเกรียงศักดิ์ ชมะนันทน์ แต่หลังจากนั้นในวันที่ 29 กุมภาพันธ์ของปีเดียวกัน นายกรัฐมนตรีได้ประกาศลาออกจากตำแหน่งในการประชุมสภาผู้แทนราษฎร
== อ้างอิง ==
นักการธนาคารชาวไทย
นักการเมืองไทย
บุคคลจากโรงเรียนอัสสัมชัญ
เรือดำน้ำยูเครนซาปอริฌเฌีย

{|
|}
ซาปอริฌเฌีย (ยู-01) (Запоріжжя) เป็นเรือดำน้ำดีเซลไฟฟ้าโครงการ 641 (ชั้นฟอกซ์ทรอต) และเป็นเรือดำน้ำเพียงลำเดียวของกองทัพเรือยูเครน กระทั่งถูกเข้ายึดในเดือนมีนาคม ค.ศ. 2014 โดยกองกำลังรัสเซียในช่วงการผนวกคาบสมุทรไครเมียของรัสเซีย ค.ศ. 2014 มันเคยชูหมายเลขธงชายบี-435 ของกองทัพเรือโซเวียต ซาปอริฌเฌียลำนี้ได้รับการออกแบบที่สำนักออกแบบรูบิน (เซนต์ปีเตอส์เบิร์ก)
มันถูกเข้ายึดเมื่อวันที่ 22 มีนาคม ค.ศ. 2014 (ในช่วงวิกฤตการณ์ไครเมีย ค.ศ. 2014) ท่ามกลางกัปตันเรือดำน้ำของพวกเขา กำลังพลยูเครนส่วนใหญ่ได้ออกจากเรือ ในขณะที่คนอื่น ๆ เลือกที่จะเริ่มทำงานให้แก่กองเรือทะเลดำของรัสเซียร่วมกับเรือดำน้ำ
ซาปอริฌเฌียลำนี้มีลูกเรือ 78 นาย บังคับบัญชาโดยนาวาเอก โอเลห์ ออร์ลอฟ เรือดำน้ำนี้ดำเนินการโดยหน่วยสำรอง ซึ่งยังไม่ได้กลับไปปฏิบัติหน้าที่แนวหน้าหลังจาก 'การตกแต่งใหม่' ของมัน ภายหลังจากช่วงวิกฤตการณ์ไครเมียได้เปิดเผยว่าเรือแทบจะไม่หมาะสำหรับออกทะเล และล้าสมัยเกินไปสำหรับการงานทุกประเภท
== ประวัติ ==
กระดูกงูของซาปอริฌเฌีย ได้รับการวางใน ค.ศ. 1970 ที่อู่ต่อเรือแอดมิรัลตีใหม่ในเลนินกราด) ใน ค.ศ. 1970 มันได้รับการขึ้นระวางเรือเข้าสู่กองเรือภาคเหรือธงแดงโซเวียต ที่ซึ่งทำการลาดตระเวน 14 ครั้ง รวมถึงได้ไปเยี่ยมท่าเรือในประเทศคิวบา ส่วนใน ค.ศ. 1990 เรือดำน้ำได้รับการโยกย้ายไปยังกองเรือทะเลดำโซเวียต ซึ่งเข้าประจำการที่นั่นจนถึงปี ค.ศ. 1994 และใน ค.ศ. 1995 แบตเตอรี่ของเรือดำน้ำได้พังอย่างถาวรและมันก็ถูกทอดทิ้งโดยไม่เปลี่ยนใหม่
ใน ค.ศ. 1997 ไม่สามารถซ่อมเรือดำน้ำที่ไม่ได้ใช้งานได้ ฝ่ายบริหารของกองทัพเรือรัสเซียได้ส่งมอบให้แก่กองทัพเรือยูเครนในช่วงการแบ่งแยกกองเรือทะเลดำ เช่นเดียวกับเรือรบส่วนใหญ่ของประเทศ มันได้รับการเปลี่ยนชื่อตามเมืองหนึ่งในยูเครน – ซาปอริฌเฌีย ชุมชนของเมืองเริ่มให้การสนับสนุนเรือ โดยเฉพาะอย่างยิ่งความต้องการที่พักของลูกเรือ แต่ใน ค.ศ. 2003 รัฐบาลยูเครนสามารถซื้อแบตเตอรี่ใหม่ในต่างประเทศ และทำให้การอยู่รอดของซาปอริฌเฌียเป็นจริง อย่างไรก็ตาม มันได้รับการส่งไปซ่อมแซมในเซวัสโตปอลทันที
ใน ค.ศ. 2005 ซาปอริฌเฌียได้รับการพิจารณาให้เข้าร่วมการฝึกร่วมใน ค.ศ. 2006 ที่ดำเนินการโดยกองทัพเรือยูเครนและกองทัพเรืออิตาลี แต่การเสร็จสิ้นของการซ่อมแซมเรือได้ถูกเลื่อนออกไป โดยซาปอริฌเฌียอยู่ในระหว่างการซ่อมแซมเป็นเวลานานหลายปี และเป็นยูนิตทหารที่ไม่ได้ใช้งานตามที่อนาโตลี ฮรีตเซนโก ผู้เป็นรัฐมนตรีว่าการกระทรวงกลาโหมได้กล่าวในเดือนเมษายน ค.ศ. 2006 กระทั่งในเดือนมกราคม ค.ศ. 2007 ฮรีตเซนโก (รัฐมนตรีว่าการกระทรวงกลาโหม) ได้ระบุว่ายูเครนตั้งใจที่จะขายซาปอริฌเฌีย
== ดูเพิ่ม ==
กองทัพยูเครน
== หมายเหตุ ==
== แหล่งข้อมูลอื่น ==
UNIAN news agency photo 
Submarine in Dry dock
72 Photos of Ukrainian Submarine
Ukrainian, Italian Navies To Conduct Joint Exercise in Black Sea in 2006
Ukrainian submarine Zaporizhzhia is docked at coordinates 
Last "Foxtrot" of Soviet fleet 
เรือดำน้ำชั้นฟอกซ์ทรอต
เรือดำน้ำของกองทัพเรือยูเครน
เรือที่ยึดมาจากกองทัพเรือยูเครน
เรือดำน้ำของกองทัพเรือรัสเซีย
ซาปอริฌเฌีย
เรือที่ถูกเข้ายึด
การผนวกไครเมียโดยสหพันธรัฐรัสเซีย
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร บุคคลชาย

การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชาย เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 7-8 สิงหาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 27 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก 
== การคัดเลือก ==
== ปฏิทินการแข่งขัน ==
เวลาทั้งหมดเป็นเวลามาตรฐานญี่ปุ่น (UTC+9).
== ผลการแข่งขัน ==
== อ้างอิง ==
กีฬาในโอลิมปิกฤดูร้อน 2020
กีฬากระโดดน้ำในโอลิมปิกฤดูร้อน
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร บุคคลหญิง

การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิง เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 5-6 สิงหาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 25 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก 
== การคัดเลือก ==
== ปฏิทินการแข่งขัน ==
เวลาทั้งหมดเป็นเวลามาตรฐานญี่ปุ่น (UTC+9).
== ผลการแข่งขัน ==
== อ้างอิง ==
กีฬาในโอลิมปิกฤดูร้อน 2020
กีฬากระโดดน้ำในโอลิมปิกฤดูร้อน
ดินแดนเปียร์ม

ดินแดนเปียร์ม  (Пе́рмский край|r=Permsky kray|p=ˈpʲɛrmskʲɪj ˈkraj) เป็นหนึ่งหน่วยองค์ประกอบของประเทศรัสเซีย (ดินแดน) ที่เกิดขึ้นเมื่อวันที่ 1 ธันวาคม ค.ศ. 2005 จากผลประชามติในปี ค.ศ. 2004 ในการรวมแคว้นเปียร์มกับเขตปกครองตนเองโคมี-เปียร์มยัก โดยมีเมืองเปียร์มเป็นเมืองหลวง จากข้อมูลประชากรปี ค.ศ. 2010 ดินแดนเปียร์มมีประชากร 2,635,276 คน
==อ้างอิง==
เปียร์ม
ดินแดนเปียร์ม
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชายคู่

การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชายคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 27 กรกฎาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 6 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก 
== การคัดเลือก ==
== ปฏิทินการแข่งขัน ==
เวลาทั้งหมดเป็นเวลามาตรฐานญี่ปุ่น (UTC+9).
== ผลการแข่งขัน ==
== อ้างอิง ==
กีฬาในโอลิมปิกฤดูร้อน 2020
กีฬากระโดดน้ำในโอลิมปิกฤดูร้อน
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิงคู่

การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิงคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 28 กรกฎาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 6 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก 
== การคัดเลือก ==
== ปฏิทินการแข่งขัน ==
เวลาทั้งหมดเป็นเวลามาตรฐานญี่ปุ่น (UTC+9).
== ผลการแข่งขัน ==
== อ้างอิง ==
กีฬาในโอลิมปิกฤดูร้อน 2020
กีฬากระโดดน้ำในโอลิมปิกฤดูร้อน
ดินแดนสตัฟโรปอล

ดินแดนสตัฟโรปอล (Ставропо́льский край|r=Stavropolsky kray|p=stəvrɐˈpolʲskʲɪj kraj; Stavropol Krai) เป็นหนึ่งในหน่วยองค์ประกอบของประเทศรัสเซีย (ดินแดน) ในเขตสหพันธ์คอเคซัสเหนือ มีประชากร 2,786,281 คน (ค.ศ. 2010) มีเมืองสตัฟโรปอลเป็นเมืองใหญ่ที่สุดและเป็นเมืองหลวงของดินแดน เป็นหนึ่งในหน่วยองค์ประกอบของประเทศรัสเซียที่มีกลุ่มชาติพันธ์หลากหลายที่สุด มีราว 33 กลุ่มที่มีประชากรมากกว่า 2,000 คน
==อ้างอิง==
สตัฟโรปอล
ดินแดนสตัฟโรปอล
แม่น้ำคูบัน

แม่น้ำคูบัน  (Куба́нь|p=kʊˈbanʲ; Circassian: Псыжъ, Psyẑ  or Псыжь, Psyź ; Къвбина, Q̇vbina ; คาราไช-บัลคาร์: Къобан, Qoban; Nogai: Кобан, Qoban; Kuban River) เป็นแม่น้ำบริเวณภูมิภาคคอเคซัสตะวันออกเฉียงเหนือ ของประเทศรัสเซียทางฝั่งทวีปยุโรป ส่วนใหญ่ไหลผ่านดินแดนครัสโนดาร์ด้วยความยาว  และยังไหลผ่านสาธารณรัฐคาราไช-เชียร์เคสส์ ดินแดนสตัฟโรปอล และสาธารณรัฐอะดีเกยา
แม่น้ำคูบันมีความยาว  ไหลจากที่เหนือไปยังตะวันตก โดยมีต้นน้ำอยู่ใกล้ยอดเขาเอลบรุสของเทือกเขาคอเคซัส แล้วไหลลงอ่าวเตมรืยยัค ทะเลอะซอฟ สามารถเดินเรือได้ถึงเมืองครัสโนดาร์
คูบัน
หมู่เกาะควีนเอลิซาเบท

หมู่เกาะควีนเอลิซาเบท (Elizabeth Islands; Îles de la Reine-Élisabeth) เดิมชื่อ หมู่เกาะแพร์รี (Parry Islands  หรือ Parry Archipelago) เป็นหมู่เกาะทางทิศเหนือสุดของกลุ่มเกาะอาร์กติกแคนาดาของประเทศแคนาดา อยูู่คั่นกลางระหว่างนูนาวุตและนอร์ทเวสต์เทร์ริทอรีส์ หมู่เกาะควีนเอลิซาเบทถือว่ามีพื้นที่ธารน้ำแข็งและครอบน้ำแข็งเป็นร้อยละ 14 ของโลก
หมู่เกาะมีพื้นที่รวม 419,061 ตารางกิโลเมตร ตั้งชื่อตามพระนามสมเด็จพระราชินีนาถเอลิซาเบธที่ 2 แห่งสหราชอาณาจักรเมื่อครั้งพิธีราชาภิเษกเป็นราชินีแห่งแคนาดาในปี ค.ศ. 1953
==อ้างอิง==
กลุ่มเกาะอาร์กติกแคนาดา
ควีนเอลิซาเบท
ควีนเอลิซาเบท
เกาะอักเซลไฮเบิร์ก

เกาะอักเซลไฮเบิร์ก (Axel Heiberg Island; Inuktitut: ᐅᒥᖕᒪᑦ ᓄᓈᑦ, Umingmat Nunaat) เป็นเกาะในนูนาวุต ประเทศแคนาดา อยู่ในมหาสมุทรอาร์กติก เป็นเกาะที่ใหญ่เป็นอันดับ 32 ของโลก และใหญ่เป็นอันดับ 7 ของแคนาดา มีพื้นที่  เกาะตั้งชื่อตาม อักเซล ไฮเบิร์ก
เกาะเป็นส่วนหนึ่งของกลุ่มเกาะอาร์กติกแคนาดา และหมู่เกาะสเฟอร์ดรัป (Sverdrup Islands)  และหมู่เกาะควีนเอลิซาเบท เกาะเป็นที่รู้จักจากการมีป่าฟอสซิลที่เก่าแก่ถึงสมัยอีโอซีน
==อ้างอิง==
กลุ่มเกาะอาร์กติกแคนาดา
อักเซลไฮเบิร์ก
ฮวัง ฮี-ชัน

ฮวัง ฮี-ชัน (; เกิด 26 กุมภาพันธ์ ค.ศ. 1996) เป็นนักฟุตบอลชาวเกาหลีใต้ ปัจจุบันเล่นในตำแหน่งกองหน้าให้แก่วุลเวอร์แฮมป์ตันวอนเดอเรอส์ สโมสรในพรีเมียร์ลีก และทีมชาติเกาหลีใต้
== สถิติอาชีพ ==
=== ทีมชาติ ===
=== ประตูในนามทีมชาติ ===
อ้างอิง
== เกียรติประวัติ ==
เร็ดบุลซัลทซ์บวร์ค
ออสเตรียนบุนเดสลีกา: 2015–16, 2016–17, 2017–18
ออสเตรียนคัพ: 2015–16, 2016–17
เกาหลีใต้ U23
เอเชียนเกมส์: 2018
ฟุตบอลเอเชียเยาวชนอายุไม่เกิน 23 ปี รองชนะเลิศ: 2016
รางวัลส่วนตัว
ผู้ทำประตูสูงสุดในฟุตบอลเอเชียเยาวชนอายุไม่เกิน 16 ปี: 2012
== อ้างอิง ==
== แหล่งข้อมูลอื่น ==
Hwang-Hee-chan-Official
Hwang Hee-chan – National Team Stats at KFA
กองหน้าฟุตบอล
นักฟุตบอลชาวเกาหลีใต้
นักฟุตบอลทีมชาติเกาหลีใต้
ผู้เล่นสโมสรฟุตบอลเร็ดบุลซัลทซ์บวร์ค
ผู้เล่นแอร์เบ ไลพ์ซิช
ผู้เล่นในบุนเดิสลีกา
ผู้เล่นสโมสรฟุตบอลวุลเวอร์แฮมป์ตันวอนเดอเรอส์
ผู้เล่นในพรีเมียร์ลีก
นักฟุตบอลในโอลิมปิกฤดูร้อน 2016
ผู้เล่นในฟุตบอลโลก 2018
ผู้เล่นในเอเชียนคัพ 2019
ผู้เล่นในฟุตบอลโลก 2022
บุคคลจากชุนช็อน
ทะเลอามันด์เซน

ทะเลอามันด์เซน (Amundsen Sea) คือทะเลที่เป็นส่วนหนึ่งของมหาสมุทรใต้ นอกฝั่งแมรีเบิร์ดแลนด์ ทวีปแอนตาร์กติกาฝั่งตะวันตก อยู่ระหว่างแหลมฟลายอิงฟิช (ปลายทิศตะวันตกเฉียงเหนือของเกาะเทิร์สตัน) ทางทิศตะวันออก กับแหลมดาร์ตทางทิศตะวันตก โดยแหลมฟลายอิงฟิชเป็นตัวกำหนดขอบเขตทะเลอามันด์เซนกับทะเลเบลลิงเชาเซน (Bellingshausen Sea)
ทะเลในมหาสมุทรใต้
มาร์โกส โยเรนเต

มาร์โกส โยเรนเต โมเรโน (Marcos Llorente Moreno; เกิดวันที่ 30 มกราคม ค.ศ. 1995) เป็นนักฟุตบอลชาวสเปน ปัจจุบันเล่นในตำแหน่งแบ็กขวาให้กับอัตเลติโกมาดริด สโมสรในลาลิกา และทีมชาติสเปน
== เกียรติประวัติ ==
เรอัลมาดริด
ยูฟ่าแชมเปียนส์ลีก: 2017–18
ยูฟ่าซูเปอร์คัพ: 2017
ฟุตบอลชิงแชมป์สโมสรโลก: 2017, 2018
อัตเลติโกมาดริด
ลาลิกา: 2020–21
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี รองชนะเลิศ: 2017
== อ้างอิง ==
== แหล่งข้อมูลอื่น ==
Real Madrid official profile
นักกีฬาจากมาดริด
นักฟุตบอลชาวสเปน
กองกลางฟุตบอล
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นสโมสรฟุตบอลเรอัลมาดริด
ผู้เล่นเดปอร์ติโบอาลาเบส
ผู้เล่นอัตเลติโกเดมาดริด
ผู้เล่นในฟุตบอลชิงแชมป์แห่งชาติยุโรป 2020
ครัสโนดาร์

ครัสโนดาร์ (Краснода́р|p=krəsnɐˈdar; Krasnodar) เป็นนครและเมืองหลวงของดินแดนครัสโนดาร์ ประเทศรัสเซีย ตั้งอยู่ริมฝั่งแม่น้ำคูบัน อยู่ห่างจากโนโวรอสซีสค์เมืองท่าริมฝั่งทะเลดำทางทิศตะวันออกเฉียงเหนือ  จากการสำรวจสำมะโนประชากรปี 2010 เมืองมีประชากร 774,234 คน และจากข้อมูลเดือนกันยายน 2018 มีประชากร 1,000,007 คน เป็นเมืองมีประชากรมากเป็นอันดับ 16 ของประเทศรัสเซีย
เดิมรู้จักในชื่อ เยกาเตรีโนดาร์ (Yekaterinodar) ใช้ชื่อนี้จนถึงวันที่ 7 ธันวาคม ค.ศ. 1920
==อ้างอิง==
เมืองในประเทศรัสเซีย
ดินแดนครัสโนดาร์
การประกาศสงครามต่อเยอรมนีของสหราชอาณาจักร (ค.ศ. 1939)

สหราชอาณาจักรประกาศสงครามต่อเยอรมนี  ในวันที่ 3 กันยายน พ.ศ. 2482 สองวันภายหลังจากเยอรมันรุกรานโปแลนด์ ฝรั่งเศสยังได้ประกาศสงครามต่อเยอรมนีในวันเดียวกัน
สถานะของสงครามได้ประกาศต่อสาธารณชนชาวบริติชผ่านทางวิทยุกระจายเสียง เวลา 11.00 น. โดยนายกรัฐมนตรีเนวิล เชมเบอร์ลิน
== หลังการประกาศสงคราม ==
== ดูเพิ่ม ==
สงครามลวง
== อ้างอิง ==
== แหล่งข้อมูลอื่น ==
ประวัติศาสตร์สหราชอาณาจักร
เนวิล เชมเบอร์ลิน
ส
เยอรมนีในสงครามโลกครั้งที่สอง
สหราชอาณาจักรในสงครามโลกครั้งที่สอง
จักรวรรดิบริติชในสงครามโลกครั้งที่สอง
ฝรั่งเศสในสงครามโลกครั้งที่สอง
ฝ่ายสัมพันธมิตร (สงครามโลกครั้งที่สอง)
ชาลส์ สก็อต เชอร์ริงตัน

เซอร์ ชาลส์ สก็อต เชอร์ริงตัน (Charles Scott Sherrington, 27 พฤศจิกายน ค.ศ. 1857 – 4 มีนาคม ค.ศ. 1952) เป็นนักสรีรวิทยา นักประสาทวิทยา และพยาธิแพทย์ชาวอังกฤษ เป็นผู้พิสูจน์ว่ารีเฟล็กซ์เป็นกระบวนการที่เกิดร่วมกันของเซลล์ประสาทหลายเซลล์ และอธิบายการจัดระเบียบการส่งกระแสประสาท เพื่อให้เกิดการหดเกร็ง-คลายกล้ามเนื้อที่เป็นคู่ปฏิปักษ์ (Reciprocal innervation) จากผลงานนี้ ทำให้เชอร์ริงตันได้รับรางวัลโนเบลสาขาสรีรวิทยาหรือการแพทย์ ร่วมกับเอดการ์ แอเดรียนในปี ค.ศ. 1932
ชีวประวัติอย่างเป็นทางการระบุว่าชาลส์ สก็อต เชอร์ริงตันเกิดที่เมืองอิสลิงตันในปี ค.ศ. 1857 เป็นบุตรของเจมส์ นอร์ตัน เชอร์ริงตันกับแอนน์ เธอร์เทล บิดาของเขาเสียชีวิตก่อนเขาจะเกิด ทำให้เชอร์ริงตันเติบโตมากับเคเล็บ โรส ผู้ผลักดันให้เขาเรียนด้านการแพทย์ เชอร์ริงตันเรียนที่โรงเรียนอิปสวิชและราชวิทยาลัยศัลยแพทย์แห่งอังกฤษ ก่อนจะเรียนต่อที่วิทยาลัยฟิตซ์วิลเลียมของมหาวิทยาลัยเคมบริดจ์ จากนั้นเขามีโอกาสทำงานในหลายเมืองของยุโรป เช่น สทราซบูร์ โตเลโด และเบอร์ลิน ระหว่างค.ศ. 1891–1895 เชอร์ริงตันทำงานที่สถาบันบราวน์เพื่อการวิจัยสรีรวิทยาและพยาธิวิทยาขั้นสูงของมหาวิทยาลัยลอนดอน และมหาวิทยาลัยลิเวอร์พูล ก่อนจะดำรงตำแหน่งศาสตราจารย์เวย์นฟลีตด้านสรีรวิทยาของมหาวิทยาลัยออกซฟอร์ด เขาดำรงตำแหน่งนี้จนเกษียณในปี ค.ศ. 1936 ด้านชีวิตส่วนตัว เชอร์ริงตันแต่งงานกับเอเทล แมรี ไรต์ในปี ค.ศ. 1891 ทั้งคู่มีบุตรด้วยกัน 1 คน เชอร์ริงตันเสียชีวิตจากภาวะหัวใจวายเฉียบพลันที่เมืองอีสต์บอร์นในปี ค.ศ. 1952
เชอร์ริงตันมีผลงานที่สำคัญคือการค้นพบว่ารีเฟล็กซ์เกิดจากการทำงานแบบเชื่อมโยงกันของหลายเซลล์ประสาท โดยอิงจากหลัก reciprocal innervation หรือการหดเกร็งของกล้ามเนื้อหนึ่ง จะส่งผลให้กล้ามเนื้อที่เป็นคู่ตรงข้ามคลายตัวเพื่อให้กล้ามเนื้อทำงานได้อย่างมีประสิทธิภาพ ลบล้างความเชื่อเดิมที่ว่ารีเฟล็กซ์เป็นกระบวนการที่เกิดขึ้นเดี่ยว ๆ ในวงรีเฟล็กซ์ นอกจากนี้เชอร์ริงตันยังเป็นผู้ริเริ่มใช้ศัพท์จุดประสานประสาท (synapse) เพื่ออธิบายโครงสร้างที่ใช้ส่งผ่านสารสื่อประสาทและกระแสไฟฟ้าระหว่างเซลล์ประสาท
== อ้างอิง ==
== แหล่งข้อมูลอื่น ==
บุคคลจากลอนดอนโบโรอิสลิงตัน
นักวิทยาศาสตร์ชาวอังกฤษ
ผู้ได้รับรางวัลโนเบลสาขาสรีรวิทยาหรือการแพทย์
ชาวอังกฤษผู้ได้รับรางวัลโนเบล
ภาคีสมาชิกราชสมาคมแห่งลอนดอน
เสียชีวิตจากภาวะหัวใจล้มเหลว
เซอร์
ศิษย์เก่าจากมหาวิทยาลัยเคมบริดจ์
บุคคลจากคิงส์คอลเลจลอนดอน
บุคคลจากมหาวิทยาลัยลิเวอร์พูล
บุคคลจากมหาวิทยาลัยออกซฟอร์ด
การระบาดทั่วของโควิด-19 ในประเทศลาว

การระบาดทั่วของไวรัสโคโรนา พ.ศ. 2562–2563 ได้รับการยืนยันว่าเริ่มต้นขึ้นที่ประเทศลาวเมื่อวันที่ 24 มีนาคม พ.ศ. 2563
== ภูมิหลัง ==
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562
อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อมีความหมายมากกว่า ด้วยจำนวนผู้เสียชีวิตที่มีนัยสำคัญ
== เส้นเวลา ==
=== มีนาคม ===
เมื่อวันที่ 24 มีนาคม ทางการลาวยืนยันพบผู้ติดเชื้อโควิด-19 เป็นกรณีแรก เป็นจำนวนสองราย แบ่งเป็นชายอายุ 28 ปี และหญิงอายุ 36 ปี ถือว่าเป็นประเทศสุดท้ายในเอเชียตะวันออกเฉียงใต้ที่พบผู้ติดเชื้อเป็นจากโรคติดเชื้อโคโรนาไวรัส 2019 
วันที่ 26 มีนาคม เวียงจันทน์ไทมส์ หนังสือพิมพ์รายวันประเทศลาว ได้ยืนยันว่าพบผู้ติดเชื้อเป็นรายที่สาม
และยังกล่าวต่ออีกว่าทางการจีนได้ส่งอุปกรณ์ทางการแพทย์เข้าช่วยเหลือ เพื่อสู้กับโรคติดเชื้อโคโรนาไวรัส 2019 ลาวโพสต์ ได้รายงานว่า สถานที่ราชการในประเทศลาว มีการควบคุมอย่างเข้มงวด มีเจ้าหน้าที่ตรวจวัดอุณหภูมิทุกสถานที่ โดยในสังคมออนไลน์ได้มีการเชิญชวนให้แฮชแท็กว่า #ฮักคอบคัวให้อยู่แต่เฮือน (รักครอบครัวให้อยู่แต่บ้าน)
วันที่ 27 มีนาคม มีผู้ติดเชื้อรวม 3 ราย ซึ่งมีชายสองรายมาจากหลวงพระบาง และอีกหนึ่งมาจากเวียงจันทน์ ในวันเดียวกัน ทางการเวียดนามได้มอบเงินให่ 1 แสนดอลลาร์สหรัฐ และเตรียมพร้อมแพทย์ 60,000 รายพร้อมเข้าช่วยเหลือ
== สถิติ ==
== อ้างอิง ==
ลาว
ประเทศลาวในปี พ.ศ. 2563
ทะเลอาราฟูรา

ทะเลอาราฟูรา (Arafura Sea) เป็นทะเลทางทิศตะวันตกของมหาสมุทรแปซิฟิก ตั้งอยู่บริเวณไหล่ทวีประหว่างออสเตรเลียกับเกาะนิวกินี
ทะเลอาราฟูรามีเขตแดนติดกับช่องแคบทอร์เรสจนถึงทะเลคอรัลทางทิศตะวันออก ติดกับอ่าวคาร์เพนแทเรียทางทิศใต้ ติดกับทะเลติมอร์ทางทิศตะวันตก และติดกับทะเลบันดาและทะเลเซรัมทางทิศตะวันตกเฉียงเหนือ ทะเลมีความยาว 1,290 กิโลเมตร กว้าง 560 กิโลเมตร ความลึกโดยทั่วไปอยู่ที่ 50–80 เมตร โดยความลึกค่อย ๆ เพิ่มขึ้นทางทิศตะวันตก
==อ้างอิง==
ทะเลในประเทศอินโดนีเซีย